****

VLADA REPUBLIKE HRVATSKE

Zagreb, 10. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo gospodarstva  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog odluke o odobrenju istražnog prostora ugljikovodika „SA-10“ - područje napuštanja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 36. stavka 5. Zakona o istraživanju i eksploataciji ugljikovodika („Narodne novine“, br. 52/18., 52/19. i 30/21.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2024. donijela

**O D L U K U**

**o odobrenju istražnog prostora ugljikovodika „SA-10“ - područje napuštanja**

**I.**

Vlada Republike Hrvatske odobrava istražni prostor ugljikovodika „SA-10“ - područje napuštanja, koji ostaje nakon napuštanja istražnog prostora ugljikovodika „SA-10“ druge istražne faze utvrđenog Odlukom o odobrenju istražnog prostora ugljikovodika „SA-10“ druge istražne faze, KLASA: 022-03/19-04/225, URBROJ: 50301-25/05-19-2, od 6. lipnja 2019.) od strane društva Vermilion Zagreb Exploration d.o.o., Strojarska cesta 20, Zagreb, OIB: 29241599964 (u daljnjem tekstu: društvo Vermilion) temeljem Odluke o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika „SA-10“ („Narodne novine“, br. 63/15. i 61/16.) i Ugovora o istraživanju i podjeli eksploatacije ugljikovodika za istražni prostor SA-10 zaključenog između Vlade Republike Hrvatske i društva Vermilion (u daljnjem tekstu: Ugovor).

**II.**

Vlada Republike Hrvatske odobrava odgodu napuštanja područja istražnog prostora SA-10“ druge istražne faze koje je određeno kao istražni prostor ugljikovodika „SA-10“ druge istražne faze - ocjensko područje Opatovac (u daljnjem tekstu: ocjensko područje Opatovac) u korist društva Vermilion do 31. prosinca 2025. temeljem Ugovora, a sukladno radnom programu ocjene i dijelova istražnog prostora za koje je utvrđeno eksploatacijsko polje ugljikovodika Berak (u daljnjem tekstu: EPU „Berak“) i eksploatacijsko polje ugljikovodika Cerić (u daljnjem tekstu: EPU „Cerić“).

**III.**

Dio istražnog prostora ugljikovodika „SA-10“ druge istražne faze koji se napušta, površine 1.842,65 km2 ima oblik nepravilnog poligona i omeđen je koordinatama vršnih točaka koje se, zajedno s kartom dijela istražnog prostora ugljikovodika „SA-10“ - područje napuštanja, nalaze u Prilogu 1. ove Odluke i čine njezin sastavni dio.

**IV.**

Ocjensko područje Opatovac koje se zadržava, površine 25,82 km2 ima oblik nepravilnog poligona i omeđen je koordinatama vršnih točaka koje se, zajedno s kartom ocjensko područje Opatovac nalaze u Prilogu 2. ove Odluke i čine njezin sastavni dio.

EPU „Berak“ koje se zadržava, površine 11,15 km2 ima oblik nepravilnog poligona i omeđen je koordinatama vršnih točaka koje se, zajedno s kartom EPU „Berak“, nalaze u Prilogu 2. ove Odluke i čine njezin sastavni dio.

EPU „Cerić“ koje se zadržava, površine 34,04 km2 ima oblik nepravilnog poligona i omeđen je koordinatama vršnih točaka koje se, zajedno s kartom EPU „Cerić“ nalaze u Prilogu 2. ove Odluke i čine njezin sastavni dio.

**V.**

Ocjensko područje Opatovac bit će upisan u digitalnom obliku Registra istražnih prostora ugljikovodika koji se vodi kod Ministarstva gospodarstva.

EPU „Berak“ bit će upisan u digitalnom obliku Registra eksploatacijskih polja ugljikovodika koji se vodi kod Ministarstva gospodarstva.

EPU „Cerić“ bit će upisan u digitalnom obliku Registra eksploatacijskih polja ugljikovodika koji se vodi kod Ministarstva gospodarstva.

**VI.**

Nakon završetka ocjenskih radova, sukladno Zakonu o istraživanju i eksploataciji ugljikovodika društvo Vermilion dužno je napustiti ocjensko područje Opatovac, osim onog područja za koje bude utvrđeno jedno ili više eksploatacijskih polja ugljikovodika.

**VII.**

U Registru istražnih prostora ugljikovodika na istražni prostor ugljikovodika „SA-10“ - područje napuštanja upisuje se Republika Hrvatska kao nositelj istražnog prostora.

**VIII.**

Ova Odluka objavit će se u „Narodnim novinama“.

**O b r a z l o ž e n j e**

Vlada Republike Hrvatske donijela je Odluku o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika „SA-10“ („Narodne novine“, br. 63/15. i 61/16.), kojom je Dozvola za istraživanje i eksploataciju ugljikovodika na kopnu u istražnom prostoru ugljikovodika „SA-10“ (u daljnjem tekstu: Dozvola) izdana društvu Vermilion Zagreb Exploration d.o.o., Strojarska cesta 20, Zagreb, OIB: 29241599964 (u daljnjem tekstu: društvo Vermilion).

Na temelju izdane Dozvole društvo Vermilion je potpisalo 10. lipnja 2016. Ugovor o istraživanju i podjeli eksploatacije ugljikovodika za istražni prostor SA-10 s Vladom Republike Hrvatske (u daljnjem tekstu: Ugovor).

Istražno razdoblje sukladno Ugovoru i Zakonu o istraživanju i eksploataciji ugljikovodika (u daljnjem tekstu: Zakon) traje najdulje pet godina te se dijeli na dvije istražne faze pri čemu prva istražna faza traje tri godine i počinje od datuma stupanja Ugovora na snagu, dok druga istražna faza traje dvije godine, a započinje neposredno nakon prve istražne faze.

U razdoblju od lipnja 2016. do ožujka 2023. društvo Vermilion je ispunilo minimalne radne obveze prve i druge istražne faze za istražni prostor ugljikovodika „SA-10“, na koje se obvezao temeljem članaka 5.2.2 i 5.2.3 Ugovora. Društvo Vermilion je izradilo 2019. dvije istražne bušotine: Cerić-1 i Berak-1 kojima su utvrđena komercijalna otkrića plina. Nakon ishođenja sve potrebne dokumentacije tadašnje Ministarstvo gospodarstva i održivog razvoja, izdalo je Rješenje o utvrđivanju eksploatacijskog polja ugljikovodika „Berak“, KLASA: UP/I-391-01/22-01/56, URBROJ: 517-07-3-2-22-2, od 28. studenoga 2022. i Rješenje o utvrđivanju eksploatacijskog polja ugljikovodika „Cerić“, KLASA: UP/I-392-01/22-01/127, URBROJ: 517-07-3-2-22-2, od 28. studenoga 2022. Sukladno obuhvatu količine i kakvoće rezervi potvrđenih Rješenjem o utvrđivanju količina i kakvoći rezervi, KLASA: UP/I-392-01/23-01/73, URBROJ: 517-07-3-2-23-9, od 11. prosinca 2023. te nakon ishođenja sve potrebne dokumentacije, Ministarstvo gospodarstva i održivog razvoja, izdalo je Rješenje o utvrđivanju eksploatacijskog polja ugljikovodika „Cerić“, KLASA: UP/I-392-01/24-01/30, URBROJ: 517-07-3-2-24-2, od 10. travnja 2024.

Krajem 2022. izrađene su još dvije istražne bušotine: Novi Jankovci-1 i Opatovac-1. Potonja je potvrdila postojanje ležišta ugljikovodika te je društvo Vermilion 16. studenoga 2022. obavijestilo Ministarstvo gospodarstva i održivog razvoja i Agenciju za ugljikovodike (u daljnjem tekstu: Agencija) o plinskom otkriću koje zahtijeva dodatne ocjenske radove u smislu ispitivanja komercijalnosti predmetnog otkrića. Društvo Vermilion je 16. ožujka 2023. (prije isteka istražnog razdoblja) dostavilo Agenciji Radni program i budžet sa predloženim ocjenskim prostorom SA-10, a Agencija je uz prethodnu suglasnost tadašnjeg Ministarstva gospodarstva i održivog razvoja, dala Pozitivno pisano mišljenje na Radni program i budžet za ocjenski prostor SA-10 za 2023. godinu, KLASA: 310-05/16-01/06, URBROJ: 405-04/01-23-366, od 12. travnja 2023.

Društvo Vermilion je 16. listopada 2023. dostavilo Obavijest o sanaciji istražne bušotine Novi Jankovci-1 na istražnom prostoru ugljikovodika SA-10, čime je investitor ispunio sve obveze iz Ugovora, odnosno osim što su obavljeni svi istražni radovi iz Ugovora, izvršena je i zakonska obveza sanacije za područje koje se napušta. Energetska inspekcija u području naftnog rudarstva i inspekcija zaštite okoliša Državnog inspektorata utvrdile su da su provedene mjere osiguranja, zaštite prirode i okoliša i sanacije prostora na kojem je smješten naftno-rudarski objekt dovoljne, te su o tome izdali potvrde, KLASA: 312-02/23-06/39, URBROJ: 443-01-12-23-3, od 8. rujna 2023. i KLASA: 351-02/23-11/47, URBROJ: 443-01-16-01-23-3, 29. rujna 2023. i o tome izvijestili nadležno ministarstvo.

Sukladno odredbi članka 36. stavka 2. Zakona, investitor, društvo Vermilion po isteku istražnog razdoblja nije obvezan napustiti dio istražnog prostora ugljikovodika koje je određeno kao ocjensko područje niti dijelove istražnog prostora za koje je utvrđeno eksploatacijsko polje ugljikovodika. Također, članak 37. stavak 4. Zakona propisuje da će se investitoru, ako je nakon isteka istražnog razdoblja radni program ocjene u tijeku, dozvoliti dovršetak radova radnog programa ocjene i shodno tome odgoditi obvezu napuštanja istražnog prostora.

Slijedom navedenoga, predlaže se donošenje predmetne Odluke.

**Uputa o pravnom lijeku:**

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

KLASA:

URBROJ:

Zagreb,

PREDSJEDNIK

 mr. sc. Andrej Plenković

Prilog 1. Karta i koordinate vršnih točaka istražnog prostora ugljikovodika SA-10 - područje napuštanja



|  |  |
| --- | --- |
| **ISTRAŽNI PROSTOR** | **SAVA-10 (SA-10)** |
| **OZNAKA TOČKE**  | **KOORDINATE** |
| **HTRS96/TM** |
| **E** | **N** |
| 1 | 658.484,00 | 5.035.657,00 |
| 2\* | 697.988,77 | 5.034.022,07 |
| 3\* | 704.043,97 | 4.998.184,23 |
| 4\* | 672.220,58 | 4.995.433,40 |
| 5\* | 656.252,84 | 4.993.165,52 |
| 1 | 658.484,00 | 5.035.657,00 |
| P=1842,65 km² |

\*Stranica između vršnih točaka 2 i 3 predstavlja državnu granicu između Republike Hrvatske i Republike Srbije.

\*Stranica između vršnih točaka 4 i 5 predstavlja državnu granicu između Republike Hrvatske i Republike Bosne i Hercegovine.

Prilog 2. Karta i koordinate vršnih točaka EPU Berak i EPU Cerić i ocjenskog područja Opatovac; koja se zadržavaju



|  |  |
| --- | --- |
| **EKSPLOATACIJSKO POLJE** | **BERAK** |
| **OZNAKA TOČKE**  | **KOORDINATE** |
| **HTRS96/TM** |
| **E** | **N** |
| 1 | 695.543,45 | 5.012.946,02 |
| 2 | 695.198,84 | 5.012.045,03 |
| 3 | 698.788,63 | 5.010.328,35 |
| 4 | 699.727,42 | 5.011.961,36 |
| 5 | 695.867,00 | 5.013.791,94 |
| 6 | 695.652,65 | 5.013.231,50 |
| 7 | 695.342,06 | 5.015.771,37 |
| 8 | 690.425,63 | 5.017.787,94 |
| 9 | 690.229,64 | 5.017.419,46 |
| 10 | 694.833,54 | 5.015.585,37 |
| 11 | 695.164,72 | 5.012.903,27 |
| 1 | 695.543,45 | 5.012.946,02 |
| P=11,15 km² |

|  |  |
| --- | --- |
| **EKSPLOATACIJSKO POLJE** | **CERIĆ** |
| **OZNAKA TOČKE**  | **KOORDINATE** |
| **HTRS96/TM** |
| **E** | **N** |
| 1 | 690.953,22 | 5.018.811,71 |
| 2 | 687.936,24 | 5.019.992,80 |
| 3 | 688.094,35 | 5.020.464,64 |
| 4 | 684.662,93 | 5.021.828,53 |
| 5 | 683.742,06 | 5.019.618,73 |
| 6 | 681.805,62 | 5.018.428,20 |
| 7 | 681.786,62 | 5.017.408,36 |
| 8 | 686.980,66 | 5.014.446,30 |
| 9 | 688.822,19 | 5.017.788,64 |
| 10 | 689.552,09 | 5.017.513,40 |
| 11 | 689.449,73 | 5.016.926,57 |
| 12 | 689.494,79 | 5.016.898,98 |
| 13 | 689.704,69 | 5.017.455,85 |
| 14 | 690.161,59 | 5.017.283,54 |
| 1 | 690.953,22 | 5.018.811,71 |
| P=34,04 km² |

|  |  |
| --- | --- |
| **OCJENSKO PODRUČJE** | **OPATOVAC** |
| **OZNAKA TOČKE**  | **KOORDINATE** |
| **HTRS96/TM** |
| **E** | **N** |
| 1 | 699.964,73 | 5.015.210,59 |
| 2 | 702.477,54 | 5.017.224,52 |
| 3 | 705.080,27 | 5.018.631,77 |
| 4 | 705.569,96 | 5.018.682,89 |
| 5 | 708.899,96 | 5.016.115,85 |
| 6 | 706.569,76 | 5.013.835,94 |
| 7 | 705.027,47 | 5.015.210,59 |
| 8 | 702.030,79 | 5.012.984,25 |
| 1 | 699.964,73 | 5.015.210,59 |
| P=25,82 km² |

.